  Виталий Пронин Вожвылъяськон чакламын 6 аресысен 17 аресозь нылпиос понна. Соосты ӧтё Быдӟым оже пыриськем, ож мышкын тыршем песянай-песятайёссэс аспӧртэм сямен данъяны. Вожвылъяськон 6 номинациосъя ортче: «Суред», «Кылбур» номинациос нимаз адямиос понна чакламын, «Видеоролик», «Кырӟан», «Эктон», «Аспӧртэмлыко жанр» номинациосы быдэс коллективен пыриськыны луэ. «Суред» номинацие вуэм ужъёс почта открыткаос поттонэ кутӥськозы. Соос возьматэмын луозы конкурсын вормисьёсты данъян ужрад дыръя. Ужъёсты келяно 22-тӥ февральысен 31-тӥ мартозь www.detigeroi.ru сайтэ. Данъя ужрад ортчоз 25-тӥ апреле.  УД  